**Гаэтана Д’Агасціна** (італ.: Gaetano D’Agostino; нар. 3 чэрвеня 1982, Палерма, Італія) — італьянскі футбаліст, які завяршыў кар’еру. Гуляў на пазіцыі паўабаронцы. Былы ігрок нацыянальнай зборнай Італіі. У цяперашні час з’яўляецца галоўным трэнерам клуба «Віртус Франкавіла».

Кар’ера
-------

### Клубная

Д’Агасціна пачаў займацца футболам у школе «Палерма» з яго роднага горада. Пасля таго, як у адным з сезонаў Гаэтана забіў больш за 100 мячоў, на яго звярнулі ўвагу скаўты сталічнай «Ромы», і ў 16 гадоў ён апынуўся ў яе школе. І пры Здэнеку Земане, і пры Фабіа Капэла ён нярэдка прыцягваўся да трэніровак з асноўным складам. Дэбютаваў у Серыі А Гаэтана ў 2000 годзе ў матчы з «Брэшыяй». У тым сезоне «Рома» стала чэмпіёнам Італіі і Д’Агасціна, які акрамя матчу з «Брэшыя» больш не гуляў, таксама стаў часткай чэмпіёнскага складу. Аднак замацавацца ў клубе ён усё ж не здолеў, і 50% правоў на гульца былі перададзеныя клубу «Бары», стаўшы часткай пераходу Антоніа Касана.

У «Бары» Д’Агасціна правёў 70 матчаў за 2 сезоны. Клуб у гэты час з’яўляўся серадняком Серыі B. Гаэтана рэгулярна прызываўся ў зборныя Італіі розных узростаў. У складзе італьянскай моладзевай зборнай выйграў чэмпіянат Еўропы 2004.

У 2003 у вярнуўся ў «Рому», нярэдка з’яўляўся на поле ў канцы сезону 2003/04. Аднак замацавацца ў аснове рымлян ў Гаэтана зноў не атрымалася, і ён быў прададзены ў «Месіну», якая вярнулася ў Серыю A. «Шчыра кажучы, думаў, мне ўдасца рэалізаваць сябе ў "Роме", аднак нешта не склалася» — заявіў ён пасля гэтага пераходу. Д’Агасціна добра праявіў сябе ў складзе сіцылійцаў, згуляўшы 42 матча і забіўшы 5 галоў.

Улетку 2006 года правы на гульца выкупіў «Удзінезэ». Гаэтана адразу замацаваўся ў аснове клуба, а пасля прыходу Гёкхана Інлера здолеў стварыць з ім моцную звязку ў паўабароне. Канчаткова талент Д’Агасціна раскрыўся ў сезоне 2008/09, у якім згуляў 36 матчаў і паказаў незвычайна высокую для сябе выніковасць, забіўшы 11 мячоў. Ва «Удзінезэ» выконваў ролю плэймейкера і з’яўляўся штатным выканаўцам штрафных удараў. У сезоне 2007/08 стаў лідарам Серыі A па колькасці галявых перадач.

У снежні 2008 года Д’Агасціна мог апынуцца ў казанскім «Рубіне», а ўлетку 2009 быў блізкі да пераходу ў «Ювентус» або «Рэал», але абодва клуба палічылі суму, запрошаную «Удзінезэ» за гульца занадта вялікай і набылі іншых футбалістаў, «Ювентус» падпісаў бразільца Феліпі Мелу, а «Рэал» — Хабі Алонса. Пазней Д'Агасціна заявіў, што не шкадуе аб неадбыўшыхся пераходах: «Я ніколькі не шкадую, што застаўся ва "Удзінезэ". Тут мой дом, дзе я адчуваю сябе добра, я чысты перад сваім сумленнем».

7 чэрвеня 2010 года Д’Агасціна ўсё ж пакінуў «Удзінезэ», перайшоўшы ў «Фіярэнціну», якая выкупіла палову правоў на футбаліста. У сваім апошнім сезоне у складзе клуба з Удзінэ ён правёў 20 матчаў і забіў адзін гол.

З 2011 года выступаў за «Сіену», пакуль тая не збанкрутавалася і спыніла існаванне ўлетку 2014 года. Пасля стаў гуляць ў клубах ніжэйшых дывізіёнаў Італіі. У 2016 годзе завяршыў кар’еру футбаліста і перайшоў на трэнерскую працу.

### Міжнародная

У 2004 годзе Д'Агасціна стаў чэмпіёнам Еўропы у складзе моладзевай зборнай Італіі.

18 лістапада 2008 года Марчэла Ліпі выклікаў Д’Агасціна ў першую зборную на матч з камандай Грэцыі, аднак гулец на полі не з’явіўся. Дэбютаваў у складзе «скуадры адзуры» 6 чэрвеня 2009 года ў таварыскім матчы са зборнай Паўночнай Ірландыі.

Дасягненні
----------

**«Рома»**

* Чэмпіён Італіі: 2001

**Моладзевая зборная Італіі**

* Чэмпіён Еўропы: 2004

Зноскі
------

1. ↑  Gaetano D'Agostino // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  GAETANO D'AGOSTINO // Argentine Soccer Database<a href='https://wikidata.org/wiki/Track:Q19368470'></a>
3. 1 2 3 4  The Explosion of Gaetano D’Agostino (англ.)(недаступная спасылка).  The Offside (22 мая 2009). Архівавана з першакрыніцы 20 сакавіка 2012. Праверана 16 кастрычніка 2009.
4. 1 2 3 4 5 6  *Денис Орлов*. Вперед, Даго! **(нявызн.)**.  Sports.ru (7 снежня 2008). Архівавана з першакрыніцы 20 сакавіка 2012. Праверана 16 кастрычніка 2009.
5. ↑  «Рубин» замахнулся на Гаэтано Д'Агостино **(нявызн.)**.  Росбалт (25 снежня 2008). Архівавана з першакрыніцы 7 чэрвеня 2012. Праверана 16 кастрычніка 2009.
6. ↑  Гаэтано Д’Агостино: «Все игроки мечтают выступать за «Реал» **(нявызн.)**.  Sports.ru (10 ліпеня 2009). Архівавана з першакрыніцы 20 сакавіка 2012. Праверана 16 кастрычніка 2009.
7. ↑  Д’Агостино: «Не жалею, что остался в «Удинезе» **(нявызн.)**.  Евро-футбол (7 кастрычніка 2009). Архівавана з першакрыніцы 20 сакавіка 2012. Праверана 16 кастрычніка 2009.
8. ↑  «Фиорентина» объявила о приобретении д’Агостино **(нявызн.)**(недаступная спасылка).  Чемпионат.ру (7 июня 2010). Архівавана з першакрыніцы 10 чэрвеня 2010. Праверана 19 чэрвеня 2010.

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *soccerway.com* (руск.)